Lova Rinel Rajaoarinelina

I **Lova Rinel Rajaoarinelina** dia vehivavy frantsay-malagasy, manana talenta maro: mpahay lalàna, diplômaty, stratejista ary mpikatroka ho an' ny rariny sy ny fitoviana ara-tsôsialy, izay efa niseho eo amin' ny sehatry ny firenena sy iraisam-pirenena. Mitambatra ao aminy ny fahaizana manokana ara-teknika (nokleary, jeôpôlitika, angovo) sy ny fanoloran-tena amin' ny maha olom-pirenena azy (ady amin' ny fanavakavahana, fiarovana ny mainty hoditra ao Frantsa).

## Fiofanana sy sehatry ny fahaiza-manao
Nahazo mari-pahaizana momba ny lalàna iraisam-pirenena (nahazo ny dilôma *Master*, tao amin' ny Universsité Paris-Sorbonne), manana fahaizana manokana amin' ny fitantanana krizy (University of Cape Town, Afrika Atsimo) sy amin' ny paikady an-dranomasina (tao amin' ny Institut des hautes études de défense nationale, sekoly miaramila). Manam-pahaizana momba ny fisorohana ny ady nokleary, ny jeôstratejia, ny olana afrikana ary ny angovo i Lova Rinel, izay namoaka lahatsoratra maro momba ny andrana nokleary sy ny fifanarahana momba ny tsy fanaparitahana ny fitaovam-piadiana nokleary.

## Asa matihanina
Efa mpanolotsaina ara-diplômasia sy ara-pôlitika ho an' ny filohan' ny Antenimierampirenena malagasy izy, avy eo ho an' ny filohan' ny Repoblikan' i Madagasikara. Mpiara-miasa parlemantera any Frantsa izy: ao amin' ny Commission des affaires étrangères (***[[:fr:Commission_des_Affaires_étrangères_(Assemblée_nationale)|fr]]***) ao amin' ny Antenimieram-pirenena frantsay, manomboka amin' ny 2017 ka hatramin' ny 2021. Mpanolo-tsaina (*consultante*) ao amin' ny Organisation du traité d'interdiction complète des essais nucléaires (OTICE) (***[[:fr:Organisation_du_traité_d'interdiction_complète_des_essais_nucléaires|fr]]***) na Comprehensive Nuclear-Test-Ban Treaty Organization *(*CTTBO) (***[[:en:Comprehensive_Nuclear-Test-Ban_Treaty_Organization|en]]***) ao Vienna renivohitr' i Aotrisy izy. Mpikaroka ao amin' ny Fondation pour la Recherche Stratégique (FRS) (***[[:en:Foundation_for_Strategic_Research|en]]***) i Lova Rinel, sady manampahaizana manokana amin' ny fandresen-dahatra nokleary sy jeôpôlitika. Filohan' ny Conseil représentatif des associations noires de France (CRAN) (***[[:fr:Conseil_représentatif_des_associations_noires|fr]]***) i Lova Rinel nanomboka tamin' ny taona 2019 ka hatramin' ny taona 2020, nanolo-tena hiady amin' ny fanavakavahana. Kômisera ao amin' ny Commission de régulation de l’énergie (CRE) (***[[:fr:Commission_de_régulation_de_l'énergie|fr]]***) izy nanomboka tamin' ny volana Jolay 2023, izay ifantohany amin' ny faritra tsy mifandray (zones non interconnectées - ZNI), indrindra ny nosy maro.

## Mpanolotra fandaharana sy mpaneho hevitra an-kaino aman-jery
Mpanao gazety tompon' andraikitra manokana amin' ny firesahana lohahevitra isan-karazany tsy tapaka ho an' ny Radio France internationale (RFI) (ao amin' ny fandaharana "*Couleur Tropicale*") i Lova Rinel ary mpanentana ao amin' ny IRM&nbsp;Radio (radiô an-tranonkala frantsay, indrindra ao amin' ny fandaharana "*Horizines*" sy "*Couleur République Le Talk*"), anisan' izany ny momba ny herisetra atao amin' ny vehivavy. Anisan' ny manampahaizana asaina hivahiny ao amin' ny BFM&nbsp;TV (***[[:fr:BFM_TV|fr]]***) izy nanomboka tamin' ny taona 2022, sy ao amin' ny LCI (***[[:fr:LCI|fr]]***) ary ao amin' ny France Info TV mba haneho hevitra momba ny olana nokleary. I Lova Rinel koa dia mpanoratra ao amin' ny *Revue de Défense nationale* (ohatra: "La Bombe, le Président et le Peuple", "Le bon, la brute et le truand"), ary niara-nanoratra lahatsoratra iray ao amin' ny *Libération* (ohatra: "En finir avec les essais") momba ny fampitsaharana ny andrana nokleary.

## Jereo koa

* Malagasy am-pielezana any Frantsa

* Zanaka am-pielezana malagasy

## Loharano sy fanamarihana